cyanic-selkie/wikianc huggingface dataset:
The Ghosts of Yesterday
The Ghosts of Yesterday on Charles Millerin ohjaama yhdysvaltalainen mykkä draamaelokuva vuodelta 1918. Elokuvan pääosissa ovat Norma Talmadge ja Eugene O’Brien.
Elokuva on osittain kadonnut elokuva; elokuvan neljää säilynyttä kelaa säilytetään Yhdysvaltain kongressin kirjastossa. Neljän kelan lisäksi elokuvasta on säilynyt kuudennen kelan osia; The Ghosts of Yesterdaystä on säilynyt nykypäivään kokonaisuudessaan vähän yli 40 minuuttia alkuperäisestä 60:sta minuutista.
Nyíregyháza
Nyíregyháza on Szabolcs-Szatmár-Beregin läänin pääkaupunki koillisessa Unkarissa. Kaupungin pinta-ala on 274,54 neliökilometriä ja väkiluku 117 597 (2009).
Seppo Hänninen
Seppo Juhani Hänninen (s. 11. heinäkuuta 1943 Parikkala) on entinen suomalainen pikaluistelija.
Hänninen kilpaili kolmissa olympialaisissa ja sijoittui parhaimmillaan viidenneksi Sapporon 1972 kisojen 500 metrillä. Sprinttereiden MM-kilpailuissa hänen paras saavutuksensa yksittäisellä matkalla oli neljäs sija 500 metrillä 1972 ja yhteispisteissä neljäs sija 1973. Yleisluistelijoiden MM-kilpailuissa hän sijoittui neljänneksi 500 metrillä 1970.
Burden of Dreams
Burden of Dreams (suom. ”unelmien taakka” ) on boulderoinnin harrastajien kiipeilyreitti. Sen on sanottu olevan ”Vaikein kohta, josta ihminen on ikinä noussut ylös”. Kyseessä on neljä metriä korkea siirtolohkare. Se sijaitsee Loviisan laitamilla Lappnorin kylässä keskellä metsää.
Seppo Hänninen
Vuosina 1973–1974 Hänninen kilpaili ammattilaisena toisena suomalaisena Leo Linkoveden ohella. Ammattilaisten EM-kilpailuissa 1974 Hänninen sijoittui yhteispisteissä neljänneksi.
Seppo Hännisen poika Janne Hänninen oli Suomen paras pikaluistelija 1990-luvun lopulla ja 2000-luvun ensimmäisinä vuosina.
Nyíregyháza
Ferenc II Rákóczin johtaman itsenäisyyssodan jälkeen Nyíregyháza alkoi kasvaa, ja uusia siirtolaisia tuli varsinkin Slovakiasta. Kaupungista tuli vuonna 1876 Szabolcsin pääkaupunki, joka on nykyään osa laajempaa Szabolcs-Szatmár-Beregin lääniä. Ensimmäisen maailmansodan yhteydessä kaupunki oli kymmenen kuukauden ajan romanialaisen miehityksen alla.
Burden of Dreams
Reitti
Burden of Dreamsin seinämä kallistuu kiipeäjän päälle 45 asteen kulmassa. Kivi ei tarjoa raajoille kuin sentin tai kahden levyisiä sijoja. Lisäksi otteiden välimatkat ovat pitkät.
Koko reitti koostuu vain muutamasta liikkeestä. Alkuotteilta kiven ylälaitaan on kaikkiaan matkaa noin kolme metriä. Ensimmäiseltä otteelta toiselle on nousua n. 120 cm, ja tämä on koko matkan vaikein liike. Siitä seuraavaan otteeseen on matkaa 70 cm. Viimeinen liike on 120 cm kurotus kiven ylälaitaan.
Kiipeäjä kamppailee koko ajan painovoimaa vastaan samalla, kun hänen täytyisi tehdä suuria loikkia päästäkseen ylöspäin. Kiipeämiseen tarvitaan valtavat sormivoimat ja ylävartalon kestävyyttä, sillä jaloista ei tällä reitillä ole juurikaan apua.
Burden of Dreamsin valloittamista voi käytännössä yrittää vain keväisin ja syksyisin. Kesällä kuumuus saa kädet hikoilemaan ja otteen kivestä lipsumaan. Talvella jään ja lumen peitossa oleva siirtolohkare on erittäin liukas. Sormien ja kallion väliin muodostuva kitka on parhaimmillaan, kun lämpötila on viitisen astetta plussan puolella.
Vaikeusaste
Kiipeilijät arvioivat reittejä asteikolla, jossa aloittelijat pystyvät tavallisesti kiipeämään nelosella alkavia reittejä ja harrastajat kuutosella alkavia. Nalle Hukkataival arvioi Burden of Dreamsin olevan vaikeudeltaan tasoa 9A. William Bosi on vahvistanut arvion. Siten Burden of Dreams on maailman ensimmäinen boulderkiipeilyreitti, jonka vaikeustasoksi on vahvistetusti arvioitu 9A. Sitä ennen maailman vaikeimman boulder-reitin vaikeusaste oli 8C+. Nykyään maailmassa on muutama muukin 9A-tasolle luokiteltu reitti.
Kiipeäjät
Toisena reitin läpäisi skotlantilainen William Bosi vuonna 2023. Huhtikuuhun 2023 mennessä vain nämä kaksi kiipeilijää ovat onnistuneet läpäisemään reitin.
Kiipeämistä ovat yrittäneet myös yhdysvaltalainen Shawn Raboutou, japanilainen Toru Nakajima sekä italialaiset Stefano Ghisolfi ja Elias Iagnemma, jotka kuuluvat maailman parhaiden kiipeilijöiden joukkoon. Jotkut kiipeilijät ovat rakentaneet reitistä kopiot, joiden avulla he harjoittelevat liikkeitä kiipeilyhallissa.
Back to Life
Back to Life on kuusamolaisen thrash metal -yhtye A.R.G:n EP-levy vuodelta 1990.
Kappaleet
A-puoli
B-puoli
Etyylisyanoasetaatti
Ominaisuudet
Huoneenlämpötilassa etyylisyanoasetaatti on väritöntä nestettä. Yhdisteellä on makeahko ja imellyttävä tuoksu. Etyyliasyanoasetaatti ei liukene veteen, mutta liukenee moniin orgaanisiin liuottimiin esimerkiksi etanoliin ja dietyylieetteriin. Etyylisyanoasetaatti sisältää useita helposti reagoivia funktionaalisia ryhmiä kuten esteriryhmän, syanoryhmän ja näiden ryhmien elektroneja puoleensa vetävän vaikutuksen vuoksi niin kutsutun happaman vetyatomin.
Valmistus ja käyttö
Etyylisyanoasetaattia voidaan valmistaa esteröimällä syanoetikkahappoa etanolin kanssa happaman katalyytin läsnä ollessa. Muita tapoja ovat etyyliklooriasetaatin ja natriumsyanidin välinen reaktio tai syanoetikkahapon ja trietyylioksoniumtetrafluoriboraatin välinen reaktio. Etyylisyanoasetaatista valmistetaan pikaliimoissa käytettävää etyylisyanoakrylaattia. Lisäksi siitä valmistetaan muun muassa barbituraatteja, väriaineita sekä fiproniiliä ja muita maatalouskemikaaleja.
Jowett
thumb|300px|Jowett Kestrel thumb|300px|Vuosimallin 1952 Jowett Javelin. Jowett oli vuosina 1906–1954 valmistettu englantilainen automerkki ja sitä valmistanut yritys. Jowett-autoja valmistaneen tehtaan perustivat vuonna 1901 veljekset Benjamin ja William Jowett sekä Arthur V Lamb. Ensimmäinen auto valmistui kuitenkin vasta helmikuussa 1906. Varsinainen kevyiden Jowett-autojen tuotanto alkoi vuonna 1910.
Jowett-autoja olivat esimerkiksi vuonna 1920 esitelty Jowett Seven ja 1947 esitelty Jowett Javelin. Viimeksi mainittua mallia tuotiin Suomeenkin. Jowett Javelin kärsi kuitenkin heikosta kampiakselista, joka korjattiin vasta kesken mallivuotta 1951. Joistain Suomeenkin tuoduista Javelineista oli katkennut kampiakseli. Javelinissa oli nelisylinterinen, nelitahtinen ja nestejäähdytteinen 1 486 cm³:n bokserimoottori.
Paraguayn presidentti
Paraguayn presidentti on Paraguayn valtionpäämies. Presidentti valitaan suoralla kansanvaalilla viisivuotiselle toimikaudelle, sama henkilö voi toimia presidenttinä vain yhden kauden. Presidenttiä ja varapresidenttiä äänestetään samassa vaalissa.
Tom De Mul
Tom De Mul (s. 4. maaliskuuta 1986 Kapellen, Belgia) on belgialainen jalkapalloilija, joka edustaa belgialaista Standard Liègeä. 178 senttimetriä pitkän de Mulin pelipaikka on oikea laitalinkki.
De Mul siirtyi Sevillaan kesällä 2007 alankomaalaisesta Ajaxista, jossa hän aloitti ammattilaisuransa vuonna 2003. Tammikuussa 2009, De Mul siirtyi kotimaansa KRC Genkin riveihin kauden loppuun asti ulottuvalla lainasopimuksella.
Belgian maajoukkueessa De Mul on pelannut kaksi ottelua.
Talous-Osakekauppa
Talous-Osakekauppa oli suomalainen vuosina 1901–1995 toiminut tukkukaupan yritys, joka perustettiin alun perin palvelemaan suomenkielisiä kuluttajia ja vähittäiskauppiaita.
Perustava kokous pidettiin Fennia-hotellissa tammikuussa vuonna 1902. Johtajaksi valittiin rautakauppias Aug. H. Soini. Talous-Osakekaupan toiminta alkoi 1902 Helsingin Mikonkadulla ja tukkuliikkeen varastot olivat Katajanokalla. Talous-Osakekauppa harjoitti siirtomaatavaroiden sekä kangas- ja lyhyttavaran tukkukauppaa. Asiakkaina oli alkuvaiheessa Helsingin ja Uudenmaan vähittäiskauppiaita.
Leipurien Tukun valtataistelu vuonna 1988 johti siihen, että Talous-Osakekauppa siirtyi Tukon omistukseen. Talous-Osakekauppa toimi sitten Tukon tytäryhtiönä vuoteen 1995 saakka, jolloin se sulautettiin Tukoon.
Espanjan vaakuna
250px|thumb|Espanjan vaakuna Espanjan vaakuna on Espanjan kuningaskunnan virallinen symboli lipun, moton ja kansallislaulun ohella. Vaakunan kilpi koostuu useasta pienemmästä vaakunasta, jotka symboloivat muinaisia kuningaskuntia, joiden yhdistyessä moderni Espanja syntyi:
Vaakunan kilven keskustassa on lisäksi sydänvaakunan päällikkeenä Bourbonin hallitsijasuvun symboli, punaisella reunustetussa sinisessä kentässä kolme kultaista liljaa (fleur-de-lis). Vaakunan sivuilla on meren päällä seisovat Herkuleen pylväät, jolla nimellä Gibraltarinsalmi ja vastarannan Jebel Musa tunnettiin aiemmin. Pylväitä kiertävällä nauhalla on Espanjan siirtomaa-aikaan viittaava latinankielinen teksti Plus ultra, suomeksi "vielä pidemmälle". Vasemmanpuoleisen pylvään päällä on keisarillinen kruunu, oikeanpuoleisen päällä kuninkaallinen kruunu. Pylväät vaakunaan liitti kuningas Kaarle I (paremmin tunnettu Pyhän saksalais-roomalaisen keisarikunnan Kaarle V:nä), joka halusi korostaa niillä valtakuntansa laajuutta.
Hyperakusia
Hyperakusia eli sairaalloinen herkkäkuuloisuus tarkoittaa sietämättömyyttä normaaleille äänille. Sitä ilmenee normaalikuuloisilla ja niillä, joilla on kuulon alenema. Sitä esiintyy yleisesti yhdessä tinnituksen kanssa, vaikkakin näiden sairauksien toimintamekanismien arvellaan olevan erilaisia. Hyperakusiaa esiintyy myös esimerkiksi jalustinlihasheijasteen puuttuessa kasvohermohalvauksen jälkeen ja harvinaisen yläkaarikäytävän luupuutoksen yhteydessä.
Hyperakusia johtuu äänen sentraalisen prosessoinnin muuttumisesta, jolloin sisäkorva on usein täysin normaali, vaikka potilaat itse luulevat sen olevan vahingoittunut. Hyperakusiasta kärsivää ihmistä voidaan auttaa käyttäytymis- ja äänihoidolla.
Hyperakusian tutkimista varten on perustettu voittoa tavoittelematon säätiö Hyperacusis Research.
Esko Holm
Esko Olavi Holm (s. 24. heinäkuuta 1957) on savonlinnalainen kirjailija ja kuvittaja. Hän on toiminut kiertävän lastenteatterin parissa 30 vuotta ja ohjannut useita kesäteatterinäytelmiä. Hän on kirjoittanut näytelmän Aulangon Eversti ja lastennäytelmät Kaksi Pelleä ja Madame Canapén Kulta.
2021 ilmestyi Esko Holmin kirjoittama lastenkuvakirja Nero ja lohikäärme ja 2022 Nero ja pimeyden korennot. Valokuvakuvituksen kirjoihin on tehnyt hänen vaimonsa Minna Eskola. Kirjat on kustantanut Aurinko Kustannus Oy.
Holm on kirjoittanut myös 1600-luvun Suomeen sijoittuvaa kirjasarjaa Valpuri Kyni -nimisestä noitatytöstä. Sarjan ensimmäinen osa Valpuri Kyni - Pako julkaistiin tammikuussa 2023. Julkkarit pidettiin Olavinlinnassa. Kirjasarjaa kustantaa Aurinko Kustannus Oy. Sarjan seuraava osa Valpuri Kyni-Uhka julkaistaan myöhemmin 2023. Kirjojen kansikuvat on tehnyt Deborah Valentino ja kirjojen mustavalkopiirrokset Esko Holm.
Ralf Hütter
Ralf Hütter (s. 20. elokuuta 1946 Krefeld, Saksa) on saksalainen muusikko, Kraftwerk-yhtyeen perustajajäsen, laulaja ja kosketinsoittaja. Häntä pidetään yleisesti yhtyeen ”keulahahmona”, ja hän vastaa useimmiten yhtyeen haastatteluista. Florian Schneiderin jätettyä Kraftwerkin vuonna 2008 on Hütter ollut yhtyeen ainoa alkuperäisjäsen.
Hütter tunnetaan intohimoisena pyöräilijänä. 1980-luvun kiertueilla hän saattoi jäädä pois linja-autosta matkalla seuraavaan esiintymispaikkaan ja käyttää useita tunteja loppumatkan pyöräilemiseen. Vuonna 2009 Hütter kuitenkin kertoi The Guardianin haastattelussa jättäneensä tämän tavan ennen kaikkea sen vuoksi, että tuossa vaiheessa matkat tehtiin kiertueaikataulujen tiukkuuden takia pääasiassa lentokoneilla. Lisäksi puutteet alueiden ja paikallisen liikennekulttuurin tuntemuksessa aiheuttavat Hütterin mukaan omat haasteensa, ja konsertteihin keskittymistäkin tarvitaan.
1980-luvun alkupuolella Hütter joutui pyöräilyonnettomuuteen eräällä Reinin padolla. Hän törmäsi toisen pyöräilijän kanssa ja joutui koomaan saatuaan kallonmurtuman. Sairaalassa hänet kuitenkin hoidettiin kuntoon, eikä tapaus Hütterin mielestä muuttanut hänen suhtautumistaan pyöräilyyn millään tavalla.
Yksityiselämänsä Hütter on pitänyt koko julkisen uransa ajan pääasiassa omana tietonaan.
Nuorisoasuntoliitto
Nuorisoasuntoliitto (NAL) on suomalainen nuorten aikuisten asumista ja elinoloja edistävä yhdistys. Järjestö tuottaa asuntoja ja asumisen sisältöpalveluja. Liitto omistaa yleishyödyllisen yhtiön NAL Asunnot Oy:n sekä asumisen sisältöpalveluja tuottavan NAL Palvelut Oy:n. Nuorisoasuntoliittoon kuuluu seitsemän valtakunnallista jäsenjärjestöä ja sillä on 27 paikallisyhdistystä. Liiton jäsenjärjestöt ovat Invalidiliitto, Mielenterveyden keskusliitto ja Suomen Kuntaliitto sekä keskustan, kokoomuksen, SDP:n ja vasemmistoliiton nuorisojärjestöt (Keskustanuoret, KNL, Sosialidemokraattiset Nuoret, Vasemmistonuoret). Nuorisoasuntoliitto on SOSTEn jäsenjärjestö.
Perustehtävät
Nuorisoasuntoliitto määrittelee perustehtävikseen seuraavat asiat:
Epäily avustusten väärinkäytöstä
Liiton omistama Alkuasunnot Oy tuki eurovaaleissa 2009 neljää jäsenjärjestöjensä ehdokasta 500 eurolla. Tämän käytyä ilmi Raha-automaattiyhdistys (RAY) aloitti Nuorisoasuntoliiton tarkastuksen. Tarkastuksessa Alkuasuntojen todettiin hoitaneen tehtävänsä asiallisesti eikä huomautettavaa ollut.
Jean-Claude Mabinda
Jean-Claude Mabinda (s. 22. toukokuuta 2000) on suomalais-kongolainen jalkapalloilija, joka edustaa Veikkausliigassa pelaavaa Helsingin IFK:ta. Pelipaikaltaan Mabinda on oikea laitapuolustaja. Mabinda on edustanut Suomen alle 18-vuotiaiden jalkapallomaajoukkuetta, joss hän pelasi neljä ottelua.
Pulan amfiteatteri
thumb|Pulan amfiteatteri thumb|Amfiteatteri sisältä. Pulan amfiteatteri on amfiteatteri Pulan kaupungissa Kroatiassa. Antiikin Rooman aikaiset pylväsjärjestelmät ovat hyvin säilyneet. Amfiteatterissa järjestetään konsertteja ja vuotuiset Pulan elokuvajuhlat.
Julius Bergman
Julius Bergman (s. 2. marraskuuta 1995 Tukholma, Ruotsi) on ruotsalainen jääkiekkopuolustaja, joka pelaa SHL-liigan Brynäs IF:ssä.
Seuraura
Bergman on Karlskrona HK:n kasvatti. Hän pelasi seurassa ensimmäiset miesten pelinsä vain 15-vuotiaana Ruotsin kolmanneksi korkeimmalla sarjatasolla I-divisioonassa kaudella 2010–2011, jolloin Bergman pelasi viisi runkosarja- ja neljä Kvalserien AS:n ottelua ilman tehopisteitä. Kaudella 2011–2012 hän pelasi siellä 36 runkosarjaottelua tehopistein 3+6=9 ja kymmenen Kvalserien AS:n ottelua tehden yhden maalin. Karlskronan kausi päättyi sarjanousuun HockeyAllsvenskaniin. Kaudella 2012–2013 Bergman ehti pelata sarjatasoa ylempänä 23 runkosarjaottelua ilman tehopisteitä, kunnes Karlskrona lainasi hänet loppukaudeksi Frölunda HC:n J20-junioreihin joulukuussa 2012. Bergman voitti kevään 2013 pudotuspeleissä joukkueen sisäisen tehotilaston lukemalla +6.
Kaudella 2013–2014 Bergman nousi Frölundan J20-junioreiden varakapteeniksi. Hän oli joukkueen tehokkain puolustaja tehoilla 13+21=34, joilla Bergman jakoi J20 SuperElitin puolustajien pistepörssin neljännen sijan Skellefteå AIK:n Jacob Anderssonin kanssa. Hän debytoi kauden aikana myös Frölundan SHL-joukkueessa. Bergman pelasi syyskaudella kolme European Trophy -ottelua, mutta hän pelasi ensimmäisen ja kauden ainoan SHL-ottelunsa 7. maaliskuuta 2014 vieraissa AIK IF:ää vastaan. Bergman sai ottelussa jääaikaa 12 minuuttia ja hän keräsi neljä jäähyminuuttia. Huhtikuussa 2014 hän teki Frölundan kanssa kaksivuotisen SHL-sopimuksen.
San Jose Sharks varasi Bergmanin toisella kierroksella 46. pelaajana NHL:n varaustilaisuudessa 2014. Samana kesänä hänet varasi myös OHL-joukkue London Knights 52. pelaajana CHL:n varaustilaisuudessa. Bergman teki jo saman kesän heinäkuussa kolmivuotisen tulokassopimuksen Sharksin kanssa. Runsas viikko myöhemmin hänen ilmoitettiin siirtyvän kaudeksi 2014–2015 London Knightsin OHL-joukkueeseen. Bergman oli tehoilla 13+29=42 joukkueen tehokkain puolustaja. OHL-kauden päätyttyä, huhtikuussa 2015 hän liittyi AHL-joukkue Worcester Sharksin vahvuuteen. Bergman pelasi siellä yhden runkosarjaottelun keräten yhden kahden minuutin jäähyn sekä teholukeman +1.
Lokomotiv Jaroslavl varasi Bergmanin 124. pelaajana KHL:n varaustilaisuudessa 2015. Kauden 2015–2016 Bergman pelasi kokonaan San Jose Sharksin uudessa farmijoukkueessa, San Jose Barracudassa, jossa tulokaskausi toi 60 runkosarja- ja neljässä playoff-ottelussa tehot 3+8=11. Myös kaudet 2016–2017 ja 2017–2018 hän pelasi kokonaan Barracudassa. Noista jälkimmäisellä kaudella Bergman oli kymmenellä osumallaan joukkueen eniten maaleja tehnyt puolustaja.
Kesäkuussa 2018 Sharks kauppasi Bergmanin, hyökkääjä Mikkel Bødkerin ja kesän 2020 kuudennen kierroksen varausvuoron Ottawa Senatorsiin vaihdossa hyökkääjä Mike Hoffmaniin, puolustaja Cody Donagheyyn ja kesän 2020 viidennen kierroksen varausvuoroon. Hän pelasi alkukauden 2018–2019 AHL-joukkue Belleville Senatorsissa, kunnes helmikuussa 2019 Ottawa Senators kauppasi Bergmanin ja hyökkääjä Matt Duchenen Columbus Blue Jacketsiin vaihdossa ehdolliseen ensimmäisen kierroksen varausvuoroon sekä hyökkääjä Vitali Abramoviin ja Jonathan Davidssoniin. Kauppaan sisältyi myös toinen, ehdollinen ensimmäisen kierroksen varaus, mikäli Duchene oli tehnyt jatkosopimuksen Blue Jacketsin kanssa. Ennen ensimmäistäkään pelattua ottelua Blue Jacketsin organisaatiossa, vain pari päivää myöhemmin seura kauppasi Bergmanin sekä kesän 2019 neljännen ja seitsemännen kierroksen varausvuorot New York Rangersiin vaihdossa puolustaja Adam McQuaidiin. Bergman pelasi loppukauden AHL-joukkue Hartford Wolf Packin vahvuudessa.
Kaudeksi 2019–2020 Bergman palasi kaksivuotisella sopimuksella Frölunda HC:n SHL-joukkueeseen. Hänen ensimmäinen kokonainen kautensa liigassa toi 42 runkosarjaottelussa kuusi syöttöpistettä. Mestarien liigassa Bergman pelasi seitsemän ottelua tehopistein 1+2=3. Hän voitti CHL:n mestaruuden.
Bergman siirtyi kaudeksi 2020–2021 kaksivuotisella sopimuksella SM-liigajoukkue Pelicansiin. Hän oli viidellä osumallaan joukkueen eniten maaleja tehnyt puolustaja. Kauden jälkeen, kesäkuussa 2021 Bergmanin sopimus Pelicansin kanssa purettiin yhteisymmäryksessä. Samana päivänä hänen vahvistettiin palaavan kaudeksi 2021–2022 kotimaahansa ja siirtyvän kaksivuotisella sopimuksella Allsvenskan-joukkue IF Björklöveniin. Vain kaksi viikkoa myöhemmin Bergmaninin sopimus kuitenkin purettiin ja hänen kerrottiin siirtyvän SHL:ään. Samana päivänä Bergmanin vahvistettiin siirtyvän kaksivuotisella sopimuksella Brynäs IF:ään.
Maajoukkueura
Bergman pelasi alle 20-vuotiaiden MM-kilpailuissa vuonna 2015, jolloin hän jakoi Ruotsin sisäisen tehotilaston voiton Lucas Wallmarkin kanssa lukemalla +3. Turnauksen pronssiottelussa Bergman nousi kuitenkin joukkueensa antisankariksi, kun hän taklasi toisessa erässä summerin soitua Slovakian Patrik Koyšia poikittaisella mailalla kaulaan. Bergmanille tuomittiin 5+20-minuutin rangaistus ja Slovakian Pavol Skalický iski kolmannen erän alussa ylivoimalla joukkueen 2–4-voittoon päättyneen ottelun ratkaisumaalin.
Bergman pelasi myös alle 18-vuotiaiden MM-kilpailuissa vuonna 2013 sekä alle 18-vuotiaiden Ivan Hlinkan muistoturnauksessa vuonna 2012, jolloin hän voitti pronssia. Bergman pelasi myös World U-17 Hockey Challengessa vuonna 2012. Yhteensä hän on pelannut 18 nuorten ja 34 poikien maaottelua. Bergman on myös kuulunut Ruotsin alle 16-vuotiaiden maajoukkueen kapteenistoon.
Pelityyli
Elite Prospects-sivuston David Enbomin mukaan Bergman on hyvä kahden suunnan puolustaja, jolla on hyvä laukaus. Hän myös avaa peliä hyvin ja tykkää pelata fyysisesti.
Marcus Pettersson
Marcus Karl Gustav Pettersson (s. 8. toukokuuta 1996) on ruotsalainen jääkiekkoilija, joka pelaa NHL-joukkue Pittsburgh Penguinsissa.
Pettersson debytoi SHL:ssä Skellefteån riveissä kaudella 2013–2014. Hän on Anaheim Ducksin toisen kierroksen varaus vuodelta 2014.
Chris Mihm
thumb|Chris Mihm Los Angeles Lakersissä vuonna 2005. Christopher Steven ”Chris” Mihm (s. 16. heinäkuuta 1979 Milwaukee, Wisconsin) on yhdysvaltalainen aktiiviuransa lopettanut koripalloilija, pelipaikaltaan sentteri. 213 cm pitkä ja 120 kg painanut Mihm pelasi NBA:ssa 436 runkosarja- ja viisi pudotuspeliottelua, joukkueinaan Cleveland Cavaliers (2000–2003), Boston Celtics (2003–2004) ja Los Angeles Lakers (2004–2009).
Tjudö träsk
Tjudö träsk on järvi Finströmissä Ahvenanmaan pohjoisosassa. Sen pinta-ala on 81 hehtaaria. Etäisyys Maarianhaminasta on 25 kilometriä pohjoiseen. Tjudö träsk on Ahvenanmaan kuudenneksi laajin järvi.
Chris Mihm
Mihm oli Chicago Bullsin ensimmäisen kierroksen varaus NBA:n varaustilaisuudessa 2000, mutta hänen pelaajaoikeutensa siirtyivät jo varauspäivänä Cleveland Cavaliersille pelaajakaupassa, jossa Bulls sai Cavaliersin varaaman Jamal Crawfordin sekä rahallisen korvauksen. Hänet valittiin kaudella 2000–2001 NBA:n tulokkaiden kakkostähdistöön. Mihm oli sivussa koko kauden 2006–2007 leikkausta vaatineen nilkkavamman vuoksi ja kauden 2008–2009 lopulla, vajaat kaksi viikkoa sen jälkeen, kun hänet oli kaupattu Memphis Grizzliesiin, hänelle tehtiin uusi nilkkaleikkaus. Hän ei pelannut Grizzliesissä yhtään ottelua, vaan lopetti uransa kauden jälkeen.
Tjudö träsk
Maantiede
Tjudö träskin pituus etelästä pohjoiseen on kolme kilometriä ja leveys lännestä itään 100–400 metriä. Järven keskivaiheilla sijaitsee runsaan hehtaarin laajuinen Byholm. Tjudö träskiä ympäröi sekä kulttuurimaisema että metsämaa. Järven koillispuolisen Norra bergenin korkeustaso on 55 metriä merenpinnan yläpuolella eli lähes saman verran järven pinnan yläpuolella. Tjudö träskin länsirannalta virtaa laskuoja etelään Lillfjärdiin, joka on osa Vandöfjärdeniä.
Chris Mihm
Mihm pelasi ennen ammattilaisuraansa Texasin yliopiston Austinin kampuksen koripallojoukkueessa. Pelaajauransa päättymisen jälkeen hän jatkoi yliopisto-opintojaan ja valmistui.
Tjudö träsk
Maantiede
Tjudö träsk (82.A39.1.001) kuuluu kolmannen jakovaiheen vesistöalueeseen 82.039A. Päävesistö on Saaristomeren rannikkoalueen ja Ahvenanmaan vesistö (82). Tjudö träsk on vesistöalueen 82.039A laajin järvi. Alueeseen kuuluu kuusi järveä, joista Kvarnträsk ja Möträsk ovat seuraavaksi laajimmat.
Jean Sibelius: Orchestral Songs
thumb|right|250px|Jormma Hynnisen albumi Jean Sibelius: Orchestral Songs. Jean Sibelius: Orchestral Songs on kansainväisesti tunnetun suomalaisen baritonin Jorma Hynnisen albumi, jolla hän esittää Jean Sibeliuksen orkesterille säveltämiä lauluteoksia. Säestyksestä ja musiikista vastaa levyllä Tampereen filharmoninen orkesteri, jonka johtajana toimii Leif Segerstam.
Tekniset tiedot
Albumi on alun perin äänitetty huhtikuussa vuonna 1994 mutta uudelleen muokattu maaliskuussa 2007. Se on valmistettu CD-muotoon, ja valmistajana on ollut Ondine. (ODE 823-2) ja EAN/UPCkoodi on 076119082324.
Albumin mukana seuraa englannin-, saksan- ja ranskankielinen musiikkia esittelevä vihkonen, jossa ovat laulujen sanoitukset sekä alkuperäisillä kielillä että englanniksi.
Högnäs (täsmennyssivu)
Högnäs voi tarkoittaa seuraavia:
QuteCom
QuteCom (aiemmin WengoPhone) on vapaa ja ilmainen QuteCom-nimisen avoimen lähdekoodin yhteisön kehittämä ohjelma ranskalaisesta Wengo VoIP -pikaviestintäohjelmasta Windows-, Linux- ja Mac OS -käyttöjärjestelmiin. QuteComin ominaisuuksia ovat äänipuhelu, videoneuvottelu, tekstiviestin lähetys, chat ja läsnäolo. QuteCom mahdollistaa maksuttoman ääni- tai videopuhelun tietokoneelta toiseen SIP-yhteensopivaan VoIP-ohjelmaan. Sillä voi siis soittaa äänipuheluita lankapuhelimiin ja matkapuhelimiin sekä lähettää tekstiviestejä ja olla videoneuvotteluissa. Yhtäkään näistä ominaisuuksista ei ole sidottu yksittäiseen SIP-palveluntarjoajaan ja sitä voidaan käyttää minkä tahansa markkinoilla olevan palveluntarjoajan kanssa toisin kuin suljetun tekniikan järjestelmissä kuten Skype ja muut vastaavat. SIP-yhteensopivia palveluja ovat muun muassa Microsoftin Messenger, Yahoon Messenger, AOL Messenger, Google Talk, ICQ ja Jabber.
Historia
Tammikuussa 2008 alkuperäinen kehittäjä Wengo siirsi projektin sponsoroinnin MBDSYS-yritykselle, jonka myötä nimeksi vaihtui QuteCom. Siirron taustalla oli Wengon keskittyminen muihin liiketoiminta-alueisiin.
Puhelut
PC-koneelta toiselle PC-koneelle -puhelut ovat Hifi-laatua ja käyttävät useita koodekkeja kuten ILBC, AMR-WB, PCMA, PCMU, AMR ja GSM. On mahdollista aloittaa keskustelu toisten saman ohjelman tai minkä tahansa muun SIP-protokollaa tukevan ohjelman (kuten Gizmo) käyttäjän kanssa. QuteCom mahdollistaa videoneuvottelut ffmpeg-ohjelman kautta.
QuteCom käyttää lankaliittymäpuheluihin oletuksena ranskalaista Wengoa, joka on pääsponsorina OpenWengo-projektille. QuteComilla on kuitenkin mahdollista käyttää muita SIP-palveluntarjoajia kuten VoIPBusteria. Tämä mahdollisuus on käyttäjälle lisäetu. Hän voi käyttää kulloinkin sitä SIP-operaattoria, joka on hänen puhelulleen edullisin.
Protokolla
Protokollana käytetään standardia SIP-tekniikkaa.
Käyttöliittymä
QuteComin käyttöliittymä on hyvin samantapainen muiden VoIP-ohjelmien kanssa kuten Gizmo ja Skype. Käyttöliittymän pääsivulta voi siirtyä välilehtien kautta puhelinluetteloon, soittolokiin ja myös SIP-tunnuksen hallintaan. Teknisesti se on ohjelmoitu QT/C++:lla.
Adelboden
thumb|250px|left|Näkymä Adelbodeniin etelästä.
Adelboden on kunta Sveitsissä, Bernin kantonissa. Vuoden 2010 lopussa kaupungin väkiluku oli 3 566. . Adelboden sijaitsee Bernin Alpeilla, Entschligejoen laaksossa.
Adelboden on vanha alppimatkailupaikka, jonne rakennettiin ensimmäinen hotelli 1880-luvulla. Kunta on tunnettu muun muassa alppihiihtokilpailuistaan: Alppihiihdon maailmancupin osakilpailut pidetään Chuenisbärgli-rinteessä.
Bob Newhart
pienoiskuva|Bob Newhart. George Robert ”Bob” Newhart (s. 5. syyskuuta 1929 Oak Park) on yhdysvaltalainen stand up -koomikko ja näyttelijä. Hän voitti ensimmäisellä stand up -albumillaan The Button-Down Mind of Bob Newhart vuonna 1961 Grammyn.
Newhart on Korean sodan veteraani. Hän juonsi vuosina 1972–1978 omaa show’taan CBS:llä. Oman show’nsa ohella hän esiintyi muun muassa Dean Martinin ohjelmassa, The Ed Sullivan Show’ssa ja Alfred Hitchcock Presentsissä (1963). Hän esiintyi paitsi televisiossa, myös elokuvissa ja toimi ääninäyttelijänä.
Newhart oli The Tonight Show Starring Johnny Carsonin vierailevana juontajana kaikkiaan 87 kertaa ja veti myös Saturday Night Liveä kahdesti, vuosina 1980 ja 1995. Hän on tehnyt vierailevan esiintymisen Simpsoneissa. Häneltä ilmestyi 20. syyskuuta 2006 lähinnä muistelmateokseksi luettava I Shouldn’t Even Be Doing This. Hän on myös näytellyt tv-sarjoissa kuten NCIS-rikostutkijat.
Newhart on voittanut useita palkintoja, kuten kolme Grammya ja Golden Globen. Hän on moninkertainen Emmy-ehdokas. Hän sai 6. tammikuuta 1999 tähden Hollywood Walk of Famella. Hänelle myönnettiin vuonna 2002 amerikkalaisen huumorin Mark Twain -palkinto. Vuonna 2011 albumi The Button-Down Mind of Bob Newhart valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Newhart on ollut vuodesta 1964 naimisissa Virginia Quinnin kanssa, ja hänellä on neljä lasta.
Verta ja luita (lyhytelokuva)
Verta ja luita on suomalainen vuonna 1993 valmistunut lyhytanimaatioelokuva. Elokuvan ovat käsikirjoittaneet ja ohjanneet Pietari Koskinen ja Tarja Väätänen. Animaation on tehnyt Tarja Väätänen.
Vuonna 1994 elokuva palkittin 50 000 markan elokuvan laatutuella.
Elokuva ensiesitettiin Q-teatterissa maaliskuussa 1994. Televisiossa se on esitetty vuosina 1994 ja 1996 Yle TV1-kanavalla.
Ohjaaja Pietari Koskinen kuvailee elokuvaa: "Tämä animaatio kertoo siitä että jos osaat lentää, niin sinut ammutaan alas haulikolla".
Juoni
left|pienoiskuva|Kerrostalon katolla oleva mies uhkaa hypätä alas. Yleisö alhaalla seuraa tilannetta. Mies uhkaa hypätä kerrostalon katolta alas. Paikalle saapuva ambulanssi odottaa talon vierellä. Mies hyppää, jolloin hänellä kasvaa siivet ja hän lentää katolta taivaalle. Alhaalla kadulla katsova yleisö ampuu miehen alas ja hän tippuu. Sairaankuljettajat vievät hänet paareilla.
Topiramaatti
Topiramaatti (kauppanimellä Topimax ) on kouristuksia ehkäisevä lääkeaine, jonka McNeil Consumer Healthcare:n tutkijat Bruce E. Maryanoff ja Joseph F. Gardocki kehittivät vuonna 1979. Topiramaattia käytetään epilepsian paikallisalkuisten ja yleistyvien tajuttomuuskouristuskohtausten hoitoon, migreenien ehkäisyyn ja alkoholivieroitukseen. Lisäksi se voi vähentää epävakaata persoonallisuushäiriötä sairastavan henkilön aggressiivisuutta ja sitä käytetään jonkin verran myös kaksisuuntainen mielialahäiriön mania-jaksojen hoitoon. Mylan Pharmaceuticals toi lääkkeen myyntiin Yhdysvalloissa vuonna 1996. Topiramaatin käyttö migreenin ehkäisijänä raskaana ollessa tai imettävänä ei ole suositeltavaa. Suomessa lääkettä myy muun muassa Janssen-Cilag.
CNET
CNET (lyhenne sanoista “Computer Network”) on amerikkalainen englanninkielinen verkkosivusto, joka julkaisee arvosteluja, uutisia, artikkeleita, blogeja, podcasteja ja videoita teknologiasta ja kuluttajaelektroniikasta maailmanlaajuisesti. CNET tuotti alun perin sisältöä radioon ja televisioon ennen kuin se alkoi soveltaa uusmedian jakelutapoja internetjakelussa.
CNET:n perustivat vuonna 1992 Halsey Minor ja Shelby Bonnie. Minor oli vuoteen 2000 toimitusjohtajana, kunnes Bonnie tuli hänen seuraajakseen ja Minor jäi johtokunnan puheenjohtajaksi. CNET aloitti vuonna 1992 nimelle c/net, ja oli 24-tuntia vuorokaudessa pyörivä kaapelikanava, joka lähetti ohjelmia tietokoneista ja teknologiasta. CNET online aloitti kesäkuussa 1995.
Topiramaatti
Lääketieteellinen käyttö
pienoiskuva|vasen|Topiramaattia sisältävä norjalainen lääkepakkaus. Lääke kehitettiin alun perin epilepsian kouristuskuksen ehkäisyyn, mutta Yhdysvaltain elintarvike- ja lääkevirasto FDA:n mukaan Yhdysvalloissa sitä määrätään eniten migreenin ehkäisyyn. Tutkimuksen mukaan topiramaatti vähentää migreenikohtauksen toistuvuutta. Hoidollisesti hyödyllinen vaikutus alkoholivieroituksessa on tuntematon, mutta tutkijat olevattavat sen johtuvan topiramaatin hermovälitystä ehkäisevästä toiminnasta. Näyttöä tästä on vähän. Myöskään kaksisuuntaisen miealahäiriön hoidon tehokkuudesta ei ole paljoa tietoa.
Haittavaikutukset
Yleisimpiä haittavaikutuksia ovat painon lasku, uneliaisuus, huimaus, pahoivointi, tarkkaavaisuuden heikentyminen ja masennus. Harvoissa tapauksissa topiramaatti voi myös aiheuttaa sekundaarista ahdaskulmaglaukoomaa.
CNET
CNET oli CNET Networks -yhtiön lippulaivabrändi ja siitä tuli CBS Interactiven brändi sen ostettua CNET Networksin vuonna 2008 1,8 miljardin dollarin hintaan. CNET Networksille kuuluivat CNETin lisäksi ZDNet, GameSpot, TV.com, MP3.com, CNET News.com, UrbanBaby, CHOW, Search.com, BNET, MySimon ja TechRepublic. Vuodesta 2020 lähtien CNET on ollut Red Ventures -yhtiön omistuksessa. RV:n alaisuudessa CNET on enenevässä määrin alkanut julkaista tekoälyllä luotua sisältöä, sponsoroitua sisältöä ja affiliate-markkinointia.
CNET:llä on myös alue- ja kielikohtaisia versioita, kuten kiina, ranska, saksa, japani, korea ja espanja.
Hubblen laki
Hubblen laki on kosmologiassa Edwin Hubblen havaitsema suora verrannollisuus kohteen ja havaitsijan välisen etäisyyden ja näiden välisen etääntymisnopeuden välillä.
Edwin Hubble havaitsi vuonna 1929, että galaksien spektrissä näkyvät spektriviivat ovat punasiirtyneet. Lisäksi hän huomasi että punasiirtymä on verrannollinen galaksin etäisyyteen – mitä kauempana galaksi on, sitä suurempi sen punasiirtymä. Klassisen mekaniikan pohjalta tulkittuna tämä tarkoittaisi sitä että galaksit liikkuvat meistä poispäin niiden etäisyyteen suoraan verrannollisella nopeudella. Tästä seuraisi, että maapallo on maailmankaikkeuden keskus, josta kaikki muut kohteet liikkuvat poispäin. Hubblen havainnot voidaan ymmärtää käyttäen yleistä suhteellisuusteoriaa, jolloin punasiirtymä on seurausta avaruuden laajenemisesta. Tällöin maapallon ei tarvitse olla erityisessä asemassa, vaan punasiirtymistä tehdyt havainnot näyttävät samanlaisilta kaikkialla.
Tutkimuksen tuloksena on Hubblen lakina tunnettu kaava, jossa galaksin nopeus saadaan, kun Hubblen vakio kerrotaan galaksin etäisyydellä:
missä v on galaksin loittonemisnopeus (tavallisesti yksikkönä km/s) ja D on etäisyys galaksiin (yksikkönä megaparsek Mpc). Näiden välistä suhdetta kuvaava luku H_0 tunnetaan nimellä Hubblen vakio.
Vakion H_0 suuruus on ollut pitkään kiistanalainen. Vuonna 2015 julkaistut Planck-satelliitin mittaukset kosmisesta taustasäteilystä antavat Hubblen vakioksi 67,74 ± 0,46 km/s/Mpc. Vuonna 2018 julkaistut Hubble-avaruusteleskoopin ja Gaia-luotaimen mittaukset kefeideistä viittaavat Hubblen vakion arvoon 73,52 ± 1,62 km/s/Mpc.
Gravitaatioaallot tarjoavat kolmannen tavan määrittää Hubblen vakio. Toistaiseksi vakion arvo on laskettu vasta yhden tapauksen perusteella (70 ± 10 km/s/Mpc), mutta lisähavaintojen myötä tulos tulee tarkentumaan, mikä auttaa selvittämään, mistä Planck-satelliitin ja Hubble-avaruusteleskoopin tulosten erot johtuvat.
Oikeastaan H0 ei ole vakio, sillä sen arvo muuttuu hitaasti. Ammattitähtitieteilijät käyttävät usein nimitystä Hubblen parametri.
Hubblen laki lähiavaruudessa
Pienillä etäisyyksillä Hubblen lain tuottama nopeus on niin pieni että sen havaitseminen on vaikeaa. Esimerkiksi Andromedan galaksin etäisyys on noin 800kpc joten Hubblen lain mukaan se loittonisi meistä 50 km/s nopeudella. Painovoiman tuottamat paikalliset nopeudenvaihtelut ovat suurempia, luokkaa 100 km/s. Lisäksi lähellä toisiaan sijaitsevien galaksien keskinäiset gravitaatiovuorovaikutukset ovat monin verroin suurempia kuin maailmankaikkeuden laajenemisen aiheuttama loitontava voima. Todellisuudessa Andromeda lähestyy linnunrataa nopeudella 140 km/s. Tästä syystä Hubblen laki on havaittavissa vain galaksijoukkojen välisten etäisyyksien yli, ja tällöinkin sen mittaamiseen tarvitaan valtava joukko galakseja, jotta satunnaisten liikkeiden vaikutus voidaan tilastollisesti eliminoida.
Hubblen aika
Hubblen lain löytäminen muutti ratkaisevasti käsitystä avaruuden synnystä, sillä vaikka jo aikaisemmin Aleksandr Fridman ja Georges Lemaître olivat yleisen suhteellisuus­teorian perusteella väittäneet maailman­kaikkeuden laajenevan, vasta Hubblen havainnot osoittivat niin todella tapahtuvan. Eräs Hubblen vakion tärkeimmistä piirteistä liittyykin juuri maailmankaikkeuden ikään. Olettaen että Hubblen laki pätee kaikilla punasiirtymän arvoilla, aika
ilmoittaa, milloin kaksi nyt etäisyydellä D olevaa kohdetta ovat olleet samassa pisteessä. Toisin sanoen Hubblen vakion käänteisluku ilmoittaa maailmankaikkeuden iän. .
Todellisuudessa Hubblen laki pätee vain etäisyyksillä jotka ovat näkyvää maailmankaikkeutta paljon pienempiä. Tarkempi lasku antaa tulokseksi
missä \alpha on maailmankaikkeuden ainesisällöstä riippuva vakio. WMAP-satelliitin mittausten mukaan.
Caecilius Bassus
Quintus Caecilius Bassus oli roomalainen ritarisäätyläinen, joka palveli Pompeiuksen alaisuudessa Rooman sisällissodassa. Pompeiuksen koettua tappion Farsaloksessa Caecilius Bassus pakeni Syyriaan, jossa sekaantui Sextus Caesarin murhaan johtaneeseen legioonalaisten kapinaan 46 eaa. Caecilius Bassus sai puolelleen kaksi legioonaa, joiden avulla hän miehitti Apameian kaupungin, mutta hänen joukkonsa joutuivat Julius Caesarille uskollisten komentajien piirittämiksi. Caesarin kuoltua salamurhan uhrina Caecilius Bassuksen omat sotilaat ja häntä piirittäneet joukot hylkäsivät hänet ja liittyivät Gaius Cassiukseen, joka puolestaan antoi Caecilius Bassuksen mennä vahingoittumattomana.
Mystiikka
pienoiskuva|pysty|[[Jan Lievensin mietiskelevää Maria Magdaleenaa esittävä teos 1600-luvulta.]] Mystiikka (kreikan sanasta μυω, muo, ’vaikeneminen’) on jumaluuden välittömään yhteyteen pyrkivä uskonnollisen elämän muoto. Yleiskielessä mystiikalla voidaan tarkoittaa myös salaperäisyyttä ja salamyhkäisyyttä. Mystiikka tarkoittaa elämäntapaa, jossa pyritään saavuttamaan välitön yhteys Jumalaan tai perimmäinen todellisuus tai henkinen totuus.
Uskonnolliset mystikot yleensä ajattelevat, että jokapäiväisten ilmiöiden takana on olemassa syvempi, perustavampi olemassaolon taso. Tästä tasosta voidaan käyttää useita eri nimityksiä, kuten jumala, äärimmäinen todellisuus tai voima, ja se on mahdollista kokea suoraan. Tämä kokemus voi olla ekstaattinen ilmestys, jumalallistuminen, jumaluuden tai universaalin prinsiipin suora kokeminen, nirvana, valaistuminen, satori, samadhi ja niin edelleen. Usein tähän liittyy myös tuntemus itsen kadottamisesta ja yhteydestä kaikkeuteen, sekä tunne rauhasta, ilosta ja siunauksesta.
Mystisismi käsitetään usein uskonnolliseksi ilmiöksi, mutta mystisiksi kutsuttuja kokemuksia voi tapahtua riippumatta uskonnon harjoittamisesta tai henkilön uskonnollisuudesta. Tällainen kokemus voi olla yllättävä ja tapahtua täysin ennakoimattomasti. Mystisen kokemuksen voi aiheuttaa myös taiteellinen tai tieteellinen innoitus tai jopa psyykkinen häiriö. Selittämättömyys on mystiselle kokemukselle ominaista, ja mystisiä kokemuksia onkin usein vaikea pukea sanoiksi. Sanaa mystiikka voidaan käyttää tarkoittamaan mystisten kokemusten tietoista ja järjestelmällistä etsintää. Mystiseen kokemukseen päästäkseen mystikko yleensä käyttää tiettyjä menetelmiä, joita voivat olla muun muassa mietiskely, jooga, askeesi, paasto, rukous tai mantra.
Jos mystikko on jonkin uskonnollisen järjestön jäsen, hän saattaa ylittää tavalliset uskontoon kuuluvat rituaalit ja dogmit, ja käyttää yleisempää lähestymistapaa. Tämän vuoksi eri uskontojen mystiset suuntaukset ovat usein olleet vapaamielisten ihmisten suosiossa ja kunnioituksen kohteena. Kristillisessä mystiikassa pyritään jumalyhteyteen mietiskelyn kautta.
Osat
Mystiikkaan kuuluvat mystinen kokemus, mystisen kokemuksen seurausvaikutukset, rituaalinen toiminta, älyllinen ulottuvuus sekä uskonnollisen perinteen merkitys.
Mystinen kokemus
Mystiikan keskeinen osa on mystinen kokemus. Siitä on olemassa useita määritelmiä. Uskontotieteilijä Antoon Geelsin (2009) määritelmä, Robert S. Ellwoodin (1980) määritelmää soveltaen:
William James kuvaa mystistä kokemusta seuraavasti:
Joskus myös uskonnolliset näyt ja kuuloelämykset luetaan mystisiin kokemuksiin. Toisaalta mystikot itse pitävät tällaisia näkyjä ja kuuloelämyksiä vähämerkityksisinä. Näyillä ja kuuloelämyksillä on myös jokin sisältö, mitä mystisillä kokemuksilla ei ole.
Neurotieteilijät ovat esittäneet erilaisia teorioita mystisten kokemusten synnyn syistä. Yhden teorioiden ryhmän mukaan mystiset ajatukset syntyvät aivojen tietyn alueen aktivoitumisessa, ja toisen ryhmän mukaan ne syntyvät estojen poistumisen kautta. Tutkimuksissa on havaittu, että mystiset kokemukset lisääntyvät, kun ihmisaivojen otsa- ja ohimolohkojen rajoittavat toiminnot eivät toimi normaalisti. Niiden estojen purkautuessa ihminen mahdollisesti etsii hämmentäville kokemuksille yliluonnollisia selityksiä.
Muut osat
Rituaaliseen toimintaan kuuluvat eri tiet, joiden tarkoituksena on päämäärän toteuttaminen eli mystinen elämys. Tällaisia rituaalisia toimintoja ovat esimerkiksi askeesi tai mystiset tekniikat kuten mietiskely ja toistava rukous.
Älyllinen ulottuvuus liittyy siihen, miten mystikko itse pohtii ja muovaa kokemustaan. Tästä voidaan lukea mystikkojen omista kirjoituksista.
Perinteen ulottuvuus on se uskonnollinen suuntaus, johon mystikko kuuluu ja jota hän käyttää tulkitakseen elämystään.
Määrittelyn vaikeudet
Mystikko näkee maailman erilaisen 'linssin' läpi kuin tavanomaisissa kokemuksissa, ja tämä voi olla merkittävä este mystiikkaa ja mystisiä opetuksia tutkiville. Kuten runoudessa, mystiikassa käytetyt ilmaisut ovat usein esoteerisia, peittäviä, yksinkertaistettuja tai monivivahteisia, ja niiden merkitys jää ulkopuoliselle hämäräksi. Mystikko itse katsoo käsittäneensä ne täysin selvästi. Kuten Daodejing sanoo:
Kirjassaan Kabbala Gershom Scholem sanoo: ”Kabbala ei ole yksi järjestelmä, jonka periaatteet voisi selittää helposti tai suoraviivaisesti, vaan se käsittää useita toisistaan eroavia, ja usein jopa toisilleen vastakkaisia lähestymistapoja.”
Mystiikan suhde filosofiaan
Mystisismi ja nykyaikainen (analyyttinen) filosofia ovat toisilleen vastakkaisia. Mystisismi on kokemuksellista ja kokonaisvaltaista, ja mystiset kokemukset ovat yleensä ilmaisun ulottumattomissa, kun taas nykyaikainen filosofia on analyyttistä, kielellistä ja pelkistävää. Läpi historian mystinen ja filosofinen ajattelu ovat olleet läheisesti yhteydessä toisiinsa. Platon ja Pythagoras, ja pienemmässä määrin Sokrates, sisällyttivät selviä mystisiä osia opetuksiinsa. Myös useat kuuluisista kristityistä mystikoista olivat samalla huomattavia filosofeja, ja Buddhan sutrissa sekä Adi Sankaran teoksessa Viveka Chudamani (erityisesti buddhalaisuuden ja Advaitan hindulaisuuden perusteksteissä) mystisiä ajatuksia käsitellään hyvin erittelevästi.
Välirikko mystisismin ja nykyajan filosofian välillä johtuu tieteellisestä ajattelusta: useat luonnontieteistä vaikutteita saaneet filosofien koulukunnat pitävät yksilöllistä kokemusta merkityksettömänä. Analyyttisesta filosofiasta poikkeavalla mannermaisella filosofialla on taipumusta käsitellä mystisismiin läheisesti liittyviä kysymyksiä, kuten olemassaolon yksilöllistä kokemusta eksistentialismissa.
Ontologia, epistemologia ja fenomenologia
Keskittyminen kysymykseen mystisestä kokemuksesta johtaa ristiriitaan ontologian kanssa. Mystistä ontologiaa harvoin perustetaan yksityiskohtien varaan, vaan usein se koostuu yleistävistä tai läsnäoloon viittaavista ilmaisuista, kuten ”Atman on Brahman”, ”Jumala on rakkaus” tai ”On vain yksi ilman toista”. Joskus se on esitetty kielteisin käsittein, kuten esimerkiksi hindulaisessa perinteessä, jossa sana Brahman on yleensä määritelty jumalaksi 'ilman' luonteenpiirteitä tai tuntomerkkejä. Buddhalainen opetus nimenomaan välttää rohkaisemasta ontologisiin käsityksiin, taolainen ajattelu taas sanoo että ontologia on tiedetty mutta sanoin kuvaamaton, ja useat 'psykologiset' koulut – Carl Jungin jälkeen perustetut henkiset koulut sekä Edmund Husserlista juotuvat filosofiset koulut – selittävät asiaa enemmänkin aistimuksen muutoksena tietoisuudessa, kuin sen yhdistymisenä johonkin ulkoiseen todellisuuteen.
Tietoteorian peruskysymyksiin on mystiikassa vastattu mystisillä kokemuksilla. Siten mystisismissä ei ole keskitytty niinkään järkeen perustuville menettelytavoille, jolla luoda selvä yhteys ontologian ja epistemologian välille, vaan enemmänkin löytämään keinoja joilla saada aikaan suora aistimus.
Fenomenologia on filosofioista ehkä kaikkein lähimpänä mystistä ajattelua, ja jakaa sen kanssa monia ongelmia. Husserlin fenomenologia esimerkiksi, pitää kiinni samasta 'ensimmäisestä' persoonasta eli kokemuksellisesta asenteesta, jota myös mystikot yrittävät saavuttaa. Husserlin ajatus fenomenologisesta lajittelusta sulkee pois olettamukset tai kysymykset yli-sielullisesta olemassaolosta tai sen havaitsemisesta ilmiönä.
Fenomenologia ja useimmat mystisyyden muodot eroavat siinä, että ne ymmärtävät kokemuksen eri tavoin. Fenomenologia juontaa angstista tai (eksistentiaalisesta kauhusta), joka nousee todellisuuden 'tyhjyyden' käsittämisestä, mystikot sen sijaan, puhuvat yleensä rauhasta tai siunauksesta, joka johtuu heidän aktiivisesta yhteydestään 'todellisuuteen'.
Etsinnän päämäärät ja syy t
pienoiskuva|[[Aachenin tuomiokirkko|Aachenin katedraalin tornissa sijaitseva kaikkinäkevä silmä.]] Teismissä ja panteismissa metafyysiset järjestelmät usein ymmärretään yksilön mystisenä yhteytenä jumalaan. Nämä subjektiiviset asiat voidaan ymmärtää muun muassa näkyinä, unelmina, ilmestyksinä tai ennustuksina.
Tuomas Akvinolainen määritteli 1300-luvulla asian sanoin cognitio dei experimentalis (kokemuksellinen tieto jumalasta). Katolisuudessa mystinen kokemus yleensä nähdään askeettisuuteen liittyvänä jumalallisena ilmoituksena.
Tavat kokea
Stanford Encyclopedia of Philosophy määrittelee neljä yleistä tapaa mystisille ja uskonnollisille kokemuksille: Kokemus tyhjyydestä, tai olemattomuudesta on esimerkki introvertistä kokemuksesta.
Sielu
Katolinen käsitys on, että ihminen saa kasteessa Pyhän Hengen, joka ikään kuin asuu ihmisen sielussa. Pyhimykset ja muut autuaat ovat siinä määrin tämän Hengen vaikutuksen alaisia, että heidän kauttaan voi tapahtua ihmeitä ja profetointia.
Islam jakaa tämän näkemyksen erillisestä sielusta, mutta ei keskity niin paljon ylimaallisiin voimiin, vaan tähdentää Allahin muistamisen (dhikr, zikr) merkitystä, joka on yksilön synnynnäinen ja alkuperäinen yhteys jumalan armoon. Perinteisessä islamissa tätä yhteyttä ylläpitävät enkelit, jotka välittävät Jumalan tahdon. Vain profeetoilla on kyky nähdä ja kuulla heidät suoraan.
Suufilaisuudessa Jumala voidaan nähdä suoraan universaalina rakkautena, joka kattaa koko kaikkeuden. 'Dhikr', eli hengityksen ja liikkeen säätelyyn perustuva rukousseremonia sufilaisuudessa merkitsee rakkauden jumalallisten tilojen muistamista, ja sufit ovat kuuluisia erityisesti taiteellisesta suunnasta, jonka he usein ottavat palvonnassaan.
Itämaiset filosofiat, kuten hindulaisuus, buddhalaisuus ja taolaisuus etsivät keinoa (moksha) poistaa itsekäs minuus, jotta ihminen voisi kokea ykseyttä perimmäiseen todellisuuteen (yleensä Brahman tai Ishvara). Vedalaisen perinteen mystisissä näkökulmissa Atmanin (osin länsimaista sielu-käsitettä vastaava) sanotaan olevan yhtä Brahmanin kanssa. Hindulaisuudessa mystinen harjoitus tähtää jumaloivallukseen, jota myös kutsutaan itseoivallukseksi.
Buddhalaisuus opettaa, että kaikki kärsimys (dukkha) maailmassa saa alkunsa kiintymisestä tai halusta asioihin. Anatta-oppi esittää että sielu, tai aistimus muuttumattomasta koossapitävästä itsestä, on mielen rakennelma johon yksilö voi samaistua, ja on siten yksi kärsimyksen lähde. Perinteinen buddhalaisuus lajittelee eri jumaluudet ja kunnioitetut olennot, mutta mystiset buddhalaiset lahkot välttävät sitä, ja joissain tapauksissa kieltävät pysyvän ja muuttumattoman sielun tai olennon olemassaolon.
Taolaisuudessa ei keskitytä sieluun, vaan daoon – ”tiehen” tai ”polkuun”. Taolaisuuden mukaan ihmisellä on taipumus muodostaa itselleen kahtiajakoja. Taolaisen mystisen harjoituksen päämäärä on palautua ja mukautua alkuperäiseen kokonaisuuteen (Daodejing).
Pohjanmaan mystikot
Pohjanmaalla vaikuttanut uskonnollinen liike 1700-luvun loppupuolelta 1800-luvun puoliväliin, jonka kannattajia kutsuttiin mystikoiksi. Mystikot käänsivät ja kopioivat runsaasti Ruotsista toimitettua mystistä kirjallisuutta.
Mystiikan nousu
Viime vuosikymmeninä kiinnostus niin kristillistä kuin ei-kristillistä mystiikkaa kohtaan on noussut. Samoin on sitä koskeva tieteellinen tutkimus lisääntynyt. Joskus mystiikasta käytetään nimitystä spiritualiteetti.
Esimerkkejä yleisimmistä suuntauksista
Esimerkkejä suuntauksista ja filosofioista, joissa on vahvoja vaikutteita mystisismistä:
Keeper of the Seven Keys
Keeper of the Seven Keys tarkoittaa seuraavia asioita:
Jaava (täsmennyssivu)
Jaava tai Java voi tarkoittaa seuraavia asioita:
Korkalovaaran peruskoulu
Korkalovaaran peruskoulu tai Korkkis on Rovaniemellä Korkalovaarassa sijaitseva peruskoulu. Korkalovaaran peruskoulussa on vuosiluokat 1–9. Koulun rehtori on Antti Aholainen. Koulussa on A-osa, B-osa ja erillinen teknisen työn rakennus.
Kunnostus vuonna 2009–2010
Vuonna 2010 saatiin valmiiksi Korkalovaaran peruskoulun peruskorjaus. Peruskorjauksen yhteydessä tapahtui onnettomuus, joka johti rakennusmiehen kuolemaan. Rakennusmies oli nojannut tilapäiseen kaiteeseen, joka oli pettänyt. Rakennusmies oli tipahtanut usean metrin korkeudesta maahan.